บอร์ดปตท.สผ.นัดถกเพิ่มทุนปลายก.ย.
คาดบอร์ดปตท.สผ. นัดประชุมแผนเพิ่มทุนจดทะเบียนปลายก.ย. นี้
11 ก.ย. 2555

คาดบอร์ดปตท.สผ. นัดประชุมแผนเพิ่มทุนจดทะเบียนปลายก.ย. นี้
บริษัทปตท.สำรวจและผลิตปิโตรเลียมหรือปตท.สผ.(PTTEP) คาดว่าจะเรียกประชุมคณะกรรมการบริษัท(บอร์ด)เพื่อพิจารณาผลการทบทวนรายละเอียดของแผนเพิ่มทุนจดทะเบียนในช่วงปลายเดือน ก.ย.นี้ 
ทั้งนี้คาดว่าในช่วงปลายเดือน ต.ค.น่าจะสามารถจัดการประชุมผู้ถือหุ้นเพื่ออนุมัติแผนเพิ่มทุนได้ เพื่อที่บริษัทจะได้เสนอขายขายหุ้นเพิ่มทุนก่อนวันที่ 20 ธ.ค.2555
เมื่อปลายเดือนส.ค.ที่ผ่านมา บอร์ดบริษัทประกาศเลื่อนวันประชุมผู้ถือหุ้น   เนื่องจากมีผู้ถือหุ้นส่วนหนึ่งขอเวลาในการพิจารณาข้อมูลเรื่องการเพิ่มทุนครั้งใหญ่นี้ จนทำให้นักลงทุนคิดไปต่างๆนานาเกี่ยวกับผลกระทบจากการเพิ่มทุนที่ล่าช้าออกไป จนกดดันให้ราคาหุ้นปรับตัวลง และล่าลสุดเคลื่อนไหวบริเวณ 150 บาท  นับว่าสวนทางกับภาวะตลาดโดยรวมที่ปรับตัวขึ้นตามแรงเก็งกำไรมาตรการกระตุ้นเศรษฐกิจของธนาคารกลางหลายแห่ง เช่นธนาคารกลางยุโรป